आईयूपीएसी नामपद्धति
कार्बन और हाईड्रोजन के अलावे दूसरे तत्वों के परमाणुओं से भी संयोग कर यौगिक बनाते हैं यथा: हैलोजन (क्लोरीन, फ्लोरीन, आयोडीन तथा ब्रोमीन), ऑक्सीजन, नाईट्रोजन, सल्फर आदि। हाईड्रोकार्बन में ये परमाणु एक या एक से अधिक हाईड्रोजन के परमाणु को विस्थापित कर नये यौगिक का निर्माण करते हैं। ये परमाणु हाईड्रोजन के परमाणु को इस तरह विस्थापित करते हैं कि कार्बन की संयोजकता संतुष्ट रहे। ऐसे परमाणुओं को विषम परमाणु कहा जाता है। विषम परमाणु के समूह जिनसे कार्बन शृंखला की लम्बाई तथा प्रकृति पर निर्भर न करते हुए यौगिक को विशिष्ट गुण मिलते हैं, प्रकार्यात्मक समूह (FUNCTIONAL GROUP) कहते हैं। उदाहरण: प्रकार्यात्मक समूह (FUNCTIONAL GROUP) की सूची: हैलो समूह (Halo group:) –Cl [क्लोराईड (Chloride)], –Br [ब्रोमाईड (Bromide)], –I [आयोडाइड (Iodide)] तथा –F [फ्लोराइड (Fluoride)] को हैलो समूह (HALO GROUP) कहा जाता है। ऐल्कोहल (Alcohol): –OH [ऐल्कोहल समूह (Alcohol group)] ऐल्डिहाइड (Aldehyde): –COH [ऐल्डिहाइड समूह(Aldehyde group)] कीटोन (Ketone): –CO– [कीटोन समूह (Ketone group)] कार्बोक्सिलिक अम्ल (Carboxylic Acid): –COOH [कार्बोक्सिलिक अम्ल समूह (Carboxylic acid group)] ये प्रकार्यात्मक समूह हाइड्रोकार्बन की शृंखला के साथ जुड़्कर नये यौगिक का निर्माण करते हैं। इस तरह से बने नये यौगिक के गुण हाइड्रोकार्बन जिनसे वे बने हैं, बिल्कुल अलग होते हैं। समान प्रकार्यात्मक समूह (FUNCTIONAL GROUP) वाले यौगिकों के रासायनिक गुण लगभग समान होते हैं।